Diari Oficial de la Generalitat Valenciana


Sumari del DOGV 9149, del 12-08-2021 (2021/8404)

Informació pública de la modificació número 18 del Pla general d'ordenació urbana i de la tramitació i atorgament de llicències urbanístiques afectades per aquesta.
--------------------------------------------------------------------------------------------------------------------------------------------------------------------

### Dades del document

Número de DOGV
:   9149

Data del DOGV
:   12-08-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/8404


Data del document
:   30-07-2021

Organisme emissor
:   Ajuntament de Godelleta

Tipus de document
:   Anunci

Descriptors 

:   * Godelleta
    * pla d'urbanisme

Informació pública de la modificació número 18 del Pla general d'ordenació urbana i de la tramitació i atorgament de llicències urbanístiques afectades per aquesta. [2021/8404]  
Acord del Ple de l'Ajuntament de Godelleta de:  
- Remissió de document d'inici per a avaluació ambiental de la modificació puntual número 18 de planejament a l'efecte de limitar expressament la implantació en el sòl no urbanitzable les instal·lacions de producció d'energia elèctrica solar fotovoltaica o eòlica  
- Suspensió de llicència urbanístiques afectades per la modificació.  
Aquest ajuntament, reunit en ple, en la sessió celebrada amb caràcter ordinari el dia 22 de juliol de 2021, s'ha adoptat per majoria dels membres que ho integren el següent acord:  
  
Primer. Considerant documentalment complet, ajustat a dret i adequat per a la pretensió de regular els usos del sòl no urbanitzable de Godelleta, s'acorda instar l'avaluació ambiental i remetre al Servei Territorial d'Urbanisme de València de la Conselleria de Política Territorial Obres Publiques i Mobilitat, el document inicial estratègic i l'esborrany de la modificació puntual núm. 18 del PGOU, que s'adjunta com a annex I al present acord de ple.  
  
Segon. Amb la finalitat d'adaptar la suspensió de llicències aprovada per l'Acord de Ple de 17 de desembre de 2022, a l'esborrany de modificació puntual remés per a l'avaluació ambiental, es modifica aquest acord plenari en el sentit que se suspèn únicament l'atorgament i l'admissió a tràmit de les llicències que es pogueren sol·licitar per a la instal·lació de plantes d'energia solar fotovoltaica i eòlica, que no complisquen els requisits indicats en el nou article 78-bis, que es reprodueix en l'antecedent de fet quart.  
«S'introdueix un nou article 78 bis a les normes urbanístiques del Pla general de Godelleta, amb el següent contingut:  
  
Article 78 bis. Regulació de les instal·lacions d'energia renovable solar i eòlica en el sòl no urbanitzable  
1. En qualsevol sòl no urbanitzable del terme municipal, siga comú (pròpiament dit segons denominació d'aquest PGOU) o protegit, es permet la implantació de les instal·lacions de generació d'energia solar fotovoltaica i eòlica destinades a l'autoconsum, amb les limitacions imposades per la legislació i normativa ambiental i sectorial reguladora els diferents tipus de sòls, que hi seran aplicables preferentment, en tot cas.  
S'entén per instal·lació d'autoconsum la que es destina a proveir residències, activitats agràries, industrials o terciàries vàlidament implantades en aquesta mena de sòl. Aquestes instal·lacions poden estar connectades a la xarxa a l'efecte de rebre o bolcar els excessos i defectes d'energia generats o sol·licitats, però mai superar en capacitat de generació les seues necessitats de consum pròpies en termes anuals.  
  
Es permet expressament que totes les activitats agràries, incloses les agràries complementàries, en la definició donada per la legislació agrària de la Comunitat Valenciana, puguen implantar aquestes instal·lacions a l'efecte d'autoproveir les seues necessitats.  
2. Exceptuant l'acte consum en els termes expressats en el punt precedent, no es podran instal·lar plantes generadores d'energia eòlica o solar fotovoltaica en la denominada «Subzona agrícola no apta per a energies renovables» que es concreta en el Pla d'ordenació - 020.  
  
3. Exceptuant l'autoconsum en els termes expressats en el punt precedent, no es podran instal·lar plantes generadores d'energia eòlica o solar fotovoltaica en la denominada «Subzona periurbana no apta per a energies renovables» que es concreta en el Pla d'ordenació O-02.  
  
4. Es podrà implantar l'ús de generació d'energia solar fotovoltaica i eòlica en la resta del sòl no urbanitzable de la localitat. La implantació d'aquestes instal·lacions estarà regulada per la normativa ambiental urbanística i sectorial aplicable, i concretament pel Decret 14/2020, de mesures per a accelerar la implantació per a l'aprofitament de les energies renovables per l'emergència climàtica i la necessitat de la urgent reactivació econòmica, excepte en els sòls que disten menys de 50 metres de qualsevol edificació amb autorització legal per a albergar ús residencial o terciari, si no es compta amb autorització expressa de la propietat afectada.  
5. Les línies d'evacuació d'energia elèctrica amb destinació a la subestació situada en el terme municipal Godelleta, amb ple respecte a la normativa sectorial d'aplicació:  
- No podran utilitzar els sòls no aptes per a la instal·lació de plantes generadores segons el punt anterior, llevat que s'utilitzen els corredors actualment en funcionament, i si és possible, les mateixes torres i instal·lacions.  
- Seran enterrades si afecten el paisatge, el medi ambient o a la qualitat de vida de la població.  
Plans d'ordenació  
O-01 Zona de capacitat agrològiques  
O-02 Àrea protecció nucli urbà i àrea protecció nuclis segona residència  
O-03 Infraestructura PID, línies elèctriques»  
  
Tercer. Establir la duració de la suspensió de llicències en el termini màxim establit en l'article 64 de la LOTUP, comptant des de l'inici, a conseqüència de l'acord plenari de 17 de desembre de 2020.  
  
Remetre el present acord al Diari Oficial de la Generalitat Valenciana per a la publicació, moment a partir del qual entrarà en vigor la modificació de la suspensió de llicències acordada. Així mateix, publicar l'acord en el tauler d'anuncis i en el web municipal.  
  
Quart. Remetre el present acord a la Direcció General d'Indústria i a la Direcció General d'Ordenació del Territori i Paisatge, perquè en prenguen coneixement i als efectes oportuns en la tramitació dels expedients emparats en l'article 14/2020, d'autorització de plantes generadores d'energia.  
  
Cinqué. Publicar el present acord i una còpia de la documentació remesa per a avaluació ambiental en la pàgina web municipal, durant el termini de 20 dies hàbils, a l'efecte que qualsevol interessat puga efectuar-hi al·legacions o suggeriments.  
El present és un acord de tràmit contra el qual no es pot interposar cap recurs, exceptuant-ne els acords segon i tercer, referents a la suspensió en l'atorgament de llicència, contra els quals es podran interposar, alternativament, qualsevol dels següents recursos, si bé no poden interposar-se els dos:  
1. Potestativament, recurs de reposició davant l'Ajuntament en el termini d'un mes a comptar des de l'endemà de publicació de l'acord en el DOGV.  
2. Recurs contenciós administratiu davant els jutjats contenciosos administratius de València, en el termini de dos mesos a comptar des del mateix dia.  
  
Cosa que es publica per a coneixement i als efectes oportuns.  
  
Godelleta, 30 de juliol de 2021.- L'alcalde: Rafael Fora Ibáñez.